**Tájékoztató a gépjárműadóról:**

**Tárgya:**

A magyar hatósági rendszámtáblával ellátott gépjármű, pótkocsi, valamint Magyarország területén közlekedő, külföldön nyilvántartott tehergépjármű (a továbbiakban együtt: gépjármű) után **gépjárműadót** kell fizetni **(helyi adóhatóság felé**), a nem kizárólag magánhasználatú személygépkocsi után – a gépjárműadó fizetési kötelezettségtől függetlenül – **cégautóadót** kell kifizetni **(NAV)** felé.

**A törvény hatálya nem terjed ki:**

A magyar hatósági rendszámtáblával ellátott mezőgazdasági vontatóra, lassú járműre és lassú jármű pótkocsijára, **a négykerekű segédmotoros kerékpárra**, a munkagépre, külön jogszabály szerint „méhesházas” gépjárművekre.

      -    CD, a CK, a DT, az OT és a Z betűjelű gépjárművekre, valamint a külföldön nyilvántartott tehergépjárművek közül azokra, amelyek az Európai Unió tagállamában vannak nyilvántartva.

 **Külföldön nyilvántartott tehergépjármű adóztatási feladatait a VPOP látja el.**

**Alanya (leggyakoribbak):**

A gépjármű azon tulajdonosa, üzemben tartó esetén üzembentartója (továbbiakban tulajdonos), akinek nevére a közlekedési hatósági nyilvántartás az év első napján fennálló állapota szerint a forgalmi engedélyt kiállították. Amennyiben a hatósági nyilvántartás szerint egy gépjárműnek több tulajdonosa, vagy több üzembentartója van, akkor közülük az adó alanya az, aki/mely a hatósági adatszolgáltatást megelőző tárgyév utolsó napján az adó alanya volt.

Év közben újonnan vagy újra forgalomba helyezett gépjármű utáni adó alanya az, aki/amely a forgalomba helyezés hónapjának utolsó napján a hatósági nyilvántartásban tulajdonosként szerepel.

Az adó alanya az "E" és "P" betűjelű ideiglenes rendszámtáblával ellátott gépjármű esetén az, akinek/amelynek a nevére a rendszámtáblát az eljáró hatóság kiadta.

**Fontos!!**

Amennyiben az eladást a korábbi tulajdonos (átruházó) a külön jogszabályban meghatározott módon bejelentette, akkor a bejelentési kötelezettség megnyíltát (szerződés megkötésének időpontját) követő év első napjától nem minősül adóalanynak. Ha a tulajdonátszállással érintett felek egyike sem tesz eleget a külön jogszabály által meghatározott bejelentési kötelezettségének, akkor a tulajdonátszállás bejelentése évének utolsó napjáig a korábbi tulajdonos az adó alanya.

# A bejelentés módját és kötelező tartalmi elemeit a: 304/2009. (XII. 22.) Korm. rendelet tartalmazza!

**A közúti közlekedési nyilvántartásba bejegyzett jármű tulajdonjogának, illetve üzembentartó személyének változását igazoló teljes bizonyító erejű magánokiratnak a közlekedési igazgatási eljárásban történő felhasználhatóságához szükséges kötelező tartalmi elemekről**

A közúti közlekedési nyilvántartásról szóló 1999. évi LXXXIV. törvény 41/A. § *b)* pontjában kapott felhatalmazás alapján, az Alkotmány 35. § (1) bekezdés *b)* pontjában meghatározott feladatkörében eljárva a Kormány a következőket rendeli el:

**1. §** E rendelet alkalmazásában:

*a)* ***teljes bizonyító erejű magánokirat****:* a polgári perrendtartásról szóló törvényben meghatározott feltételeknek megfelelően kiállított okirat;

*b)* ***eladás bejelentése****:* a járműnyilvántartásba bejegyzett jármű nyilvántartás szerinti tulajdonosa által tett bejelentés a jármű elidegenítése tárgyában;

*c)* ***tulajdonjog változás bejegyzése:***a járműnyilvántartásba bejegyzett jármű elidegenítését követően a jármű új tulajdonosa által kezdeményezett közlekedési igazgatási eljárás, amely az új tulajdonos adatait tartalmazó törzskönyv kiadására irányul;

*d)* ***üzembentartó személyének változása****:* a járműnyilvántartásba bejegyzett jármű tulajdonosa vagy a képviseletében eljáró személy által kezdeményezett közlekedési igazgatási eljárás, amely az üzembentartó adatait tartalmazó forgalmi engedély kiadására irányul;

*e)* ***nyilvántartás****:* a közúti közlekedési nyilvántartás járműnyilvántartása.

**2. §** (1)[[1]](#footnote-1) A jármű tulajdonjogában bekövetkezett változás bejelentését - a változástól számított **nyolc napon belül** - a tulajdonátruházó a tulajdonjog változásáról készült, a 3. §-ban meghatározott tartalmú teljes bizonyító erejű magánokirat vagy annak másolata, postai vagy elektronikus úton történő megküldésével, illetve benyújtásával teljesíti. A közlekedési igazgatási hatóság az e rendelet szerinti adattartalmú teljes bizonyító erejű magánokirat, illetve annak másolata alapján a bejelentés tényét és időpontját a nyilvántartásba 3 napon belül bejegyzi.

(2)[[2]](#footnote-2) A tulajdonjog-átruházás ténye és időpontja, valamint bejelentésének időpontja a járműnyilvántartásba nem jegyezhető be, ha a bejelentés tárgyát képező járművön érvényes forgalmazási korlátozás szerepel a nyilvántartásban. Ez esetben a közlekedési igazgatási hatóság a bejelentésben szereplő adatok járműnyilvántartásba történő bejegyzését elutasítja.

**3. §** A közúti közlekedési nyilvántartás járműnyilvántartásba bejegyzett jármű tulajdonjog változását igazoló teljes bizonyító erejű magánokirat kötelező tartalmi elemei a következők:

**A fenti kötelezettséget az illetékes – gyáli – Járási Hivatal Okmányirodájánál kell teljesíteniük az Alsónémedi állandó lakóhellyel rendelkező ügyfeleknek.**

**Gyál Járási Hivatal Okmányirodája**

**Címe:**   2360 Gyál, Somogyi Béla u. 2.

**Az adó alapja:**

személyszállító gépjármű - ide nem értve az autóbuszt – hatósági nyilvántartásban feltüntetett teljesítménye, kilowattban kifejezve.

Az autóbusz, a lakókocsi, lakópótkocsi hatósági nyilvántartásban feltüntetett saját tömege (önsúlya)

Tehergépjármű esetében a saját tömeg (önsúly) növelve a terhelhetőség (raksúly) 50% - ával

Nyergesvontató esetében a nyergesvontató saját tömegének kétszerese, növelve a nyergesvontatóval vontatható, átmenőfékes vontatmány (félpótkocsi) megengedett legnagyobb össztömege és a nyergesvontató saját tömege pozitív különbözetének felével.

# Az adókötelezettség keletkezése

Az adókötelezettség a gépjármű forgalomba helyezését követő hónap 1. napján kezdődik. Ha az állandó rendszámtáblával, valamint a "V" betűjelű ideiglenes rendszámtáblával ellátott gépjármű utáni adókötelezettség nem áll fenn a teljes adóévben, akkor az évi adótételnek az adókötelezettség fennállásának hónapjaira eső időarányos részét kell megfizetni.

Az adókötelezettség az "E" és "P" betűjelű ideiglenes rendszámtáblával ellátott gépjármű esetén a rendszámtábla kiadásakor keletkezik.

**Az adó mértéke:**

A **súly alapján** adózó adótárgyak esetében minden megkezdett l00 kg után

- a légrugós vagy azzal egyenértékű rugózási rendszerű nyerges vontató, tehergépjármű, autóbusz esetén **850,- Ft, (2013. július 01. napjától)**

- a többi gépjármű esetén a mérték **1380,- Ft.**

A **teljesítmény alapján** adózó adótárgyak esetében:

**- a gyártási évben és az azt követő                            3. naptári évben    345 Ft/kw**

**- a gyártási évet követő                                           4-7. naptári évben     300  Ft/kw**

**- a gyártási évet követő                                         8-11. naptári évben     230 Ft/kw**

**- a gyártási évet követő                                       12-15. naptári évben     185  Ft/kw**

**- a gyártási évet követő                16. és ezt követő naptári  években     140 Ft/kw**

Az "**E**" betűjelű ideiglenes rendszámtáblával ellátott személyszállító gépjármű után **10.000,- Ft,** míg a tehergépjármű után **46.000,- Ft** adót kell fizetni.

A **"P"** betűjelű ideiglenes rendszámtábla kiadása esetén **23.000,- Ft** adót kell fizetni.

A gépjármű állandó rendszámtáblával való ellátását követő hónap 1. napjáról az adófizetési kötelezettségre az általános szabályok az irányadók. Amennyiben a hatósági nyilvántartás szerint állandó rendszámtáblával ellátott „E” betűjelű ideiglenes rendszámtáblát adnak ki, ez után nem kell az e bekezdés szerinti adót megfizetni.

**Bevallási kötelezettség:**

Az Adóhatóság felé történő bevallás benyújtási kötelezettség **2004.01.01.-től MEGSZÜNT**, az Okmányirodánál teljesített változás bejelentés egyúttal az adóbevallás benyújtási kötelezettség teljesítését is magában foglalja.

Fennmarad az önkormányzati adóhatósághoz történő bevallás benyújtási kötelezettsége mindazon esetekben, amikor az adóalanyt a gépjárműadó törvény szabályai szerint mentesség illeti meg,   illetve ha a gépjármű jogellenesen került ki az adóalany birtokából.

Bevallást kell benyújtani, az  adókötelezettséget  érintő változást követő **15 napon belül**, ha:

- a gépjármű jogellenesen kikerült az adóalany birtokából

- mentes

**Mentes a gépjárműadó alól:**

**1.)** bejelentésre a **súlyos mozgáskorlátozott** személy vagy a súlyos mozgáskorlátozott kiskorú, cselekvőképességet korlátozó (kizáró) gondnokság alatt álló súlyos mozgáskorlátozott nagykorú személyt rendszeresen szállító, vele közös háztartásban élő szülő - ideértve nevelő-, mostoha- vagy örökbefogadó szülőt is -    egy darab, **100 kilowatt** teljesítményt **el nem érő** személygépkocsi, nem személytaxiként üzemelő személygépkocsija után **legfeljebb 13000,- Ft erejéig,** amennyiben a gépjármű éves adója meghaladja a 13000 Ft-ot, akkor a meghaladó részt két egyenlő részletben az adóév március 16. illetve szeptember 15. napjáig lehet késedelmi pótlékmentesen megfizetni. Ha a mentességre jogosult tulajdonában több személygépkocsi van, akkor **kizárólag** a legkisebb teljesítményű személygépkocsi után jár.

**Súlyos mozgáskorlátozott személy szállítására szolgáló gépjármű:**

**a.)** a gépjármű tulajdonosa a súlyos mozgáskorlátozott:

dokumentum: 102/2011. (VI. 29.) Korm.r. által előirt orvosi szakvélemény, melyet a Kormányhivatal Rehabilitációs Szakigazgatási Szerve állít ki.

**b.)** ha kiskorú vagy kizáró gondnokság alatt álló nagykorú a súlyosan mozgáskorlátozott:

dokumentumok:

-a.) pontban körülírt orvosi szakvélemény

- szülő nyilatkozata arról, hogy a kiskorú gyermekét saját háztartásában neveli. A kizáró gondnokság alatt álló nagykorú esetében a gondok nyilatkozata, rendszeresen szállítja ill. közös háztartásban él a gondnokolttal. A gondnokságot elrendelő határozat másolata, melyből megállapítható, a gondnok.

**2.)** egyesület, a társadalmi szervezet, az alapítvány tulajdonában levő gépjármű abban az évben, amelyet megelőző évben a gépjármű tulajdonosának társasági adófizetési kötelezettsége nem keletkezett,

**3.)** a helyi és a helyközi tömegközlekedést lebonyolító gépjármű, amennyiben az adóalany nyilatkozik, a tárgyévet megelőző évben elért számviteli törvény szerinti nettó árbevételének legalább

 A 75%-a e tevékenységből származik.

**4.)** a költségvetési szerv,

**5.)** az a gépjármű, amelynek adómentességét nemzetközi egyezmény vagy viszonosság biztosítja. A viszonosság tekintetében a pénzügyminiszter állásfoglalása az irányadó,

**6.)** az  Észak-atlanti Szerződés Szervezete, továbbá az Észak-atlanti Szerződés tagállamainak és az 1995. évi LXVII. törvényben kihirdetett Békepartnerség más részt vevő államainak Magyarországon tartózkodó fegyveres erői - ideértve a fegyveres erők alkalmazásában álló nem magyar állampolgárságú, hivatásos szolgálatban lévő és polgári állományú személyeket is - tulajdonában lévő gépjármű.

**7.)** a létesítményi tűzoltóságot fenntartó gazdasági szervezetek azon tűzoltó szerkocsinak minősülő gépjárművei, melyek riasztás esetén rész vesznek a tűz elleni védekezésben, illetve a műszaki mentésben.

**8.)**  környezetkímélő gépkocsi

**9.)** egyház jogi személy tulajdonában lévő gépjármű.

Gépjárműadó kedvezmények:

**1.) 20%-os adókedvezmény illeti meg a műbizonylat alapján:**

azon autóbuszt, tehergépjárművet - a nyergesvontató kivételével, amely után 30%-os kedvezmény jár -, amely a közúti járművek forgalomba helyezésének és forgalomban tartásának műszaki feltételeiről szóló 6/1990. (IV. 12.) KöHÉM rendelet (e § alkalmazásában KöHÉM rendelet) 5. számú melléklet II. alpontja szerinti „5”, „6”, „7”, vagy „8” környezetvédelmi osztály-jelzéssel (kóddal) ellátott.

2.) 30%-os kedvezmény illeti meg a műbizonylat alapján:

azon autóbuszt, tehergépjárművet - a nyergesvontató kivételével, amely után 50%-os kedvezmény jár -, amely a közúti járművek forgalomba helyezésének és forgalomban tartásának műszaki feltételeiről szóló 6/1990. (IV. 12.) KöHÉM rendelet (e § alkalmazásában KöHÉM rendelet) 5. számú melléklet II. alpontja szerinti „9”, „10”, „11”, vagy „12” környezetvédelmi osztály-jelzéssel (kóddal) ellátott.

4.) Kombinált áruszállítás kedvezménye fuvarokmánnyal igazoltan:

Ha az adóalany az adóévben Magyarország területén vasúton vagy belvízen megtett út járatonként 100 km-nél hosszabb volt, meghatározott adókedvezményre jogosult, melyet fuvarokmánnyal kell igazolni.

Az adókedvezmény mértéke 30-60 járat  teljesítés esetén a tehergépjármű után adóévre megállapított fizetendő adó 10%-a, 60 járat felett 20%-a.

Az adóalany a kombinált áruszállítás után járó adókedvezmény iránti - fuvarokmánnyal igazolt - igényét az adóév július 1. napjától nyújthatja be a gépjármű adóztatására illetékes adóhatósághoz, amely az adókedvezményt az igénybejelentéstől számított 30 napon belül bírálja el.

Az adókedvezmény csak azon tehergépjármű után jár, amely a kombinált szállítási útvonal vasúti vagy/és vízi szakaszát is igénybe vette.

**Fontos!**

**Amennyiben az adóalany adótartozása az egy évi adótételt meghaladja, és a közúti közlekedési nyilvántartásban újabb adóalanyt a közlekedési igazgatási hatóság nem tüntetett fel, az adóhatóság kezdeményezheti a gépjárműnek a forgalomból való kivonását.**

Remélem tájékoztatóm segítséget nyújt a T. Adózóknak a gépjárműadóval kapcsolatos kérdésekben való eligazodásban. Amennyiben további információra van szükségük a gépjárműadóról szóló 1991. évi LXXXII. tv. segítségére lesz, illetve készséggel állok rendelkezésükre.

 **Dencsik Pálné**

**Adóügyi Főmunkatárs**

**Tel: 06-29-337-101/19. mellék**

1. Megállapította: 5/2013. (I. 16.) Korm. rendelet 3. §. Hatályos: 2013. II. 1-től. [↑](#footnote-ref-1)
2. Megállapította: 5/2013. (I. 16.) Korm. rendelet 3. §. Hatályos: 2013. II. 1-től. [↑](#footnote-ref-2)